Den Nord-Cimbriske Tilskuer, 1828-09-30
Den 29de indtraf Grev Woronsow, som overtog Commandoen i den saarede Grev Mentschikows Sted. Natten til den 31te August gjorde Fjenden. et Udfald mod vor høire Fløi, men blev tilbagedrevet med Tab, ved 2 Compagnier af Regimentet: Hertugen af Wellington. Fjenden havde imidlertid benyttet Terainets Beskaffenhed og taget en fast Stilling paa høire Fløi, og opstillet der 5 Faner; men da Natten brød frem, rykkede endeel af General Woronsows opfordrede Frivillige frem, overfaldt Fjenden uventet, bemægtigede sig de 3 Faner og stødte endeel af Tyrkerne, der forsvarede Stedet, ned med Bajonetten; Keiseren skikkede Anføreren Capt. Paulow St. Georgs-Korset. Admiral Greigh, der havde erfaret at Tyrkerne havde oprettet et Arsenal i Neada, paa den anden Side Burgas, sendte den 30te August 2 Fregatter, 1 Slup og 1 Kutter derhen, under Capitain Kritzki, som uagtet en hæftig Modstand indtog og sløifede alle de tyrkiske Batterier, tog 12 Kanoner af svær Kaliber med, fornaglede alle de Øvrige, sønderbrød deres Lavetter, og sprængte Arsenalet med Krudt, og alle andre Forraad i Luften. Dette skeede i mindre end 10 Timer og med ringe Tab. De sidste Efterretninger fra Krigsskuepladsen i Omegnen af Varna over Odessa, melde: at de russiske Garde-Regimenter den 5te Septbr. skulle indtræffe i Kavarna og at Alt synes at forberede sig til et afgjørende Slag for Varna, hvis Jndtagelse er af største Vigtighed for den russiske Armee, man er ogsaa forberedt paa en morderisk Kamp, da Kapudan Pascha, der forsvarer denne Fæstning med beundringsværdig Mod, skal have erklæret, at hvis han maa vige for Overmagten, skal der ikke blive Steen paa Steen tilbage af Staden; imidlertid veed man med Vished, at Varna er til Lands og Vands tæt indsluttet og bliver siden 7 Dage paa det hæftigste beskudt. Garnisonen skal i de første Dage af Bombarbementet være bleven opfordret til at overgive sig, og skjøndt det er afslaaet, skal den dog senere have faaet Tilladelse til at sende et Jilbud til Constantinopel, for at underrette Storherren om dens betrængte Stilling og udbede sig Forholdsregler. Efter en fuldbragt Expedition for Varna, vil Keiseren, hvad end Udfaldet bliver, begive sig til Petersburg, da et offensidi Vinterfeldtog i disse Lande, ikke lader sig tænke. Hos Majestæt Keiserinden ville den 7de Septbr. forlade Odessa, for gjennem Krimm og over Kiew at tiltræde Tilbagereisen til Petersburg. Keiseren, den den 2den Septbr. havde indskibet sig til Varna, var for contrair Vind igjen kommen tilbage til Odessa, og var den 4de om Eftermiddagen over Land afreist til Armeen. De fremmede Gesandtere ventede paa Fregatten Standard for at indskibe sig til Varna. Redacteuren vil sluttelig ikke undlade at anføre følgende besynderlige Efterretning fra Semlin."J Belgrad ere tyrkiske Flygtninge fra den store Armee ankomne, som bekræfte, at Schumla er bleven indtaget ved Storm den hele tyrkiske Armee sprængt fra hinanden, og Hussein Pascha skal være dræbt. Russernes Fortrav skal man allerede have seet ved Karnabad, og deres Tropper strøife lige til Dufs=Kasseri, da de ved en stærk Division have dækket deres venstre Flanke mod Burgas. (Næste Post vil vise om denne usandsynlige Efterretning er sand.)